เรื่องร้องเรียน (ไม่ระบุ) วันที่ 2022-08-25 05:27:55 — แขวงช่องนนทรี เขตยานนาวา กรุงเทพมหานคร
เราได้ชี้แจงหลายครั้งแล้วว่าวันที่หน่วยงานมา วันนั้นอากาศดีไม่มีกลิ่นเหม็นสารเคมีเข้ามา ตั้งแต่ราว 11.00 - 18.00 แล้วท่านจะพบกลิ่นได้อย่างไร ข้อมูลที่เราส่งทุกวันท่านกรุณาลองวิเคราะห์อ่านให้ละเอียดดูทั้งช่วงเวลาที่กลิ่นสารเคมีเข้ามาแล้วรวบรวมเป็นสถิติเวลาที่กลิ่นเหม็นมา จะเห็นว่าส่วนใหญ่กลิ่นสารเคมีจะเข้ามาหนาแน่นช่วงค่ำถึงดึก และศุกร์ถึงอาทิตย์หรือช่วงวันหยุดจะเข้ามาแทบทั้งวัน อย่างวันที่ 19,20 ส.ค.ที่ผ่านมาเป็นกลิ่นพลาสติกหลอมเหลวเข้ามาทำสถิติ2วัน2คืนเต็มๆ กลิ่นที่เข้ามาจะเป็นสารเคมีพวกไฮเตอร์,ผงซักฟอกเข้มข้น,แชมพูสระผมเข้มข้น,พลาสติกหลอมเหลว เป็นหลัก กลิ่นจะถูกเปลี่ยนไปเรื่อยๆ แล้วจะไปเกี่ยวกับโรคแฟนโทสเมียได้อย่างไร เพราะเราจะรายงานช่วงเวลาที่กลิ่นเข้ามาหนัก ไม่ได้หมายความว่าได้กลิ่นตลอดเวลา อยู่นอกบ้านอากาศดีตลอด แต่ในบ้านช่วงไหนที่กลิ่นเข้ามาอากาศก็ไม่ดีเป็นตรรกะง่ายๆพื้นฐานที่เข้าใจง่ายและเป็นจริง เราได้พา จนท.จากหน่วยงานดูตรงจุดที่กลิ่นสารเคมีเข้ามา และได้บอกแล้วว่าบ้านอาจรกบ้างแต่ไม่สกปรก แต่จุดที่เราชี้กลับเป็นรูปที่ทางหน่วยงานแนบมากับคำชี้แจงว่าไม่พบกลิ่น รูปเป็นของวันที่ 10 ส.ค. 65 เป็นคนละเรื่องกับวันที่เราแจ้งกลิ่นเหม็นสารเคมีเข้ามา เพราะฉะนั้นรูปวันที่ 10 ส.ค.วันเดียวไม่ได้ตอบโจทย์ของวันที่หลังจากวันที่ 10 ส.ค. ทั้งหมดได้ ขณะที่กำลังพิมพ์ข้อความ กลิ่นเหม็นสารเคมีก็กำลังเข้ามาตรงหน้าบ้านด้านติดกับบ้านเลขที่ 99/72 และตามมาด้วยด้านติดบ้านเลขที่ 99/70 ต้องตั้งพัดลมไล่กลิ่นเหมือนเดิม กลิ่นสารเคมีสารพัดกลิ่นนี้ก็ยังคงเข้ามาเรื่อยสลับกันไปหลายจุดหลายช่วงเวลา ผ่านมา8เดือนแล้ว ผู้ที่ชำนาญเท่านั้นถึงจะทำเรื่องแบบนี้ได้ ท่านลองวิเคราะห์ใคร่ครวญด้วยเหตุและผล,ประสบการณ์ในการทำงาน,ความรู้ที่มีแล้ววันหนึ่งจะรู้ถึงเหตุที่กลิ่นสารเคมีเข้ามาหรือลองถามผู้รู้อย่างอาจารย์อ๊อด, อ.เจษฎา เด่นดวงบริพันธ์ ก็ได้อาจได้ข้อมูลที่เป็นประโยชน์ สิ่งที่ท่านเห็นในช่วงเวลานั้นไม่ใช่สิ่งที่เราต้องเจอในช่วงเวลาที่ผ่านมา เรื่องกลิ่นสารเคมีนี้เราได้บอกแล้วว่าเกิดขึ้นหนักๆตั้งแต่เดือน มิ.ย. 2564 แล้วเราก็หามาตลอดว่ามาจากไหนจนได้คำตอบเมื่อราว ม.ค. 65 ว่ามาจากใกล้ตัวนี่เอง เราเคยคิดว่าเป็นไปไม่ได้แต่ก็เป็นไปแล้วจริงๆ กลิ่นที่เข้ามาเป็นกลิ่นเคมีที่ผ่านความร้อนมาเป็นก๊าซเป็นอันตรายต่อสุขภาพเสี่ยงต่อเพลิงไหม้ ถ้าสักวันเกิดเพลิงไหม้ขึ้นมาผลเสียจะใหญ่หลวงนัก กลิ่นธรรมชาติไม่ทำให้แสบจมูก กลิ่นเคมีทำให้แสบโพรงจมูกพอได้รับนานๆเข้าทำให้มีเสมหะและเกิดอาการไอในที่สุด เจอแบบนี้เป็นประจำทุกวันแล้วเราจะอยู่ได้อย่างไร